บาทเปิด 35.89 ยังอ่อนค่า
เงินบาทเปิด 35.89 ยังอ่อนค่าต่อตามภูมิภาค หลังเฟดย้ำโอกาสขึ้นดอกเบี้ย
3 ธ.ค. 2558

เงินบาทเปิด 35.89 ยังอ่อนค่าต่อตามภูมิภาค หลังเฟดย้ำโอกาสขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.89 บาท/ดอลลาร์ อ่อนค่าจากปิดตลาดเย็นวานนี้ที่ระดับ 35.81/83 บาท/ดอลลาร์ เคลื่อนไหวในทิศทางเดียวกับภูมิภาคเนื่องจากดอลลาร์แข็งค่า หลังภาคเอกชนสหรัฐเปิดเผยตัวเลขการจ้างงานที่สูงขึ้นกว่าคาดการณ์ ประกอบกับท่าทีของประธานเฟดที่ส่งสัญญานเรื่องการปรับขึ้นอัตราดอกเบี้ย
"บาทกลับมาอ่อนค่าตามภูมิภาค หลังตัวเลขจ้างงานของสหรัฐออกมาดีเกินคาด และประธานเฟดยืนยันท่าทีที่หนักแน่นเรื่องการขึ้นดอกเบี้ย" นักบริหารเงิน กล่าว
นักบริหารเงิน คาดว่า เงินบาทวันนี้จะเคลื่อนไหวในกรอบ 35.80-35.95 บาท/ดอลลาร์